GRAD ZAGREB, 10000 Zagreb, Trg Stjepana Radića 1

OIB: 61817894937

Internetska adresa: [www.zagreb.hr](http://www.zagreb.hr)

odgovorna osoba Naručitelja: gradonačelnik Tomislav Tomašević

OPĆI, PRVOG STUPNJA SLOŽENOSTI, ZA REALIZACIJU, JEDNOSTUPANJSKI, ANONIMNIJ A V N I N A T J E Č A J

Za izradu idejnog urbanističko-arhitektonskog rješenja

**REKONSTRUKCIJE DIJELA VLAŠKE ULICE**

**ODGOVORI NA PITANJA NATJECATELJA**

Do roka predviđenog Uvjetima natječaja (21. prosinca 2023.) pristigla su pitanja 10 autorskih grupa a pristiglo je 33 pitanja.

Na II sjednici ocjenjivačkog suda održanoj 27. prosinca, ocjenjivački sud je raspravio pristigla pitanja i formulirao odgovore.

Dodana natječajna dokumentacija - odgovori na pitanja natjecatelja, digitalna podloga trenutno dostupne šire situacije, geodetska podloga sa visinskim kotama i model terena,dostupni na :

https://eojn.nn.hr/

https://www.zagreb.hr/

**Grupa pitanja 1**

1. Molim priložiti ortofoto snimak koji se trenutno ne može učitati u dwg-u '+ 2023-055 - StaraVlaska - GSSS 500\_v01'.

U PRIVITKU ODGOVORA

2. Molim priložiti sva pročelja u dwg formatu (sjeverno, južno i zapadno pročelje).

U PRIVITKU ODGOVORA

**Grupa pitanja 2**

Naime, prema projektnom zadatku ne smije se uklanjati mali postament nakojem stoji spomenik Šenoe i dva javna rasvjetna tijela. Moje pitanjeje može li se taj postament proširiti ili on mora biti u svojimpostojećim gabaritima?li on mora biti u svojimpostojećim gabaritima?

OSTAJE KAKO PIŠE U PROGRAMU JER JE DIO PROJEKTA SPOMENIKA

**Grupa pitanja 3**

Je li dozvoljeno idejnim rješenjem predvidjeti deniveliranje prometnica?

DENIVELIRANJE BRANJUGOVE I PALMOTIĆEVE NIJE DOZVOLJENO, DENIVELIRANJE STARE VLAŠKE OVISI O PROJEKTNOM RJEŠENJU

**Grupa pitanja 4**

Čitava površina obuhvata u mjerilu 1:200  ne stane na format A2. Mogu li natjecatelji/ce sami/e odabrati dio za koji smatraju da ga je najbitnije prikazati u ovom mjerilu ili je nužno plan proširiti na 2 lista?

MOŽETE KORISTITI A1 FORMAT ZA PRIKAZ SITUACIJE

**Grupa pitanja 5**

S obzirom na potrebu čuvanja intaktnosti kipa Šenoe i okolnih denivelacija može li se, i koliko, intervenirati u rub platoa (denivelacije) ako se razina partera spusti na razinu kolnika?

OVISI O PROJEKTNOM RJEŠENJU

U urbanističkim smjernicama je rečeno da se ne smije planirati nova rasvjeta. Podrazumijeva li to i dekorativnu rasvjetu, recimo podnu?

MOŽE SE PLANIRATI I NOVA AMBIJENTALNA RASVJETA, OVISI O PROJEKTNOM RJEŠENJU

Draškovićeva ulica trenutno je primarno pješačka i pretpostavka je da će se u budućnosti i za nju raditi projekt rekonstrukcije. S tim na umu, zanima nas trebamo li rješenjem definirati spoj Stare Vlaške i Draškovićeve ulice, proširiti rješenje izvan zone obuhvata natječaja prema Draškovićevoj ulici ili se na bilo koji način referirati na nju?

MOŽE - NA NIVOU ANKETNOG RJEŠENJA

Predlažemo li namjenu lokala u prizemlju našim rješenjem ili moramo poštivati postojeće namjene?

Mora li svaki lokal u prizemlju imati mogućnost korištenja prostora ispred ili predlažemo režime korištenja vlastitim rješenjem?

NE MORA SE POŠTIVATI POSTOJEĆE, OVISI O PROJEKTNOM RJEŠENJU

Kontekstualno gledano, trebamo li se baviti rješenjem prometa okolnih ulica?

MOŽE - NA NIVOU ANKETNOG RJEŠENJA

U raspisu natječaja, pod točkom urbanističke smjernice se navodi da otvorene terase lokala trebaju biti planirane bez nadstrešnica. No što je sa sada postavljenim elementima tendi fiksiranih na fasadama zgrada koje služe kao zaštita od sunca lokala i radnji u prizemlju ? Iste su se intenzivno koristile kroz povijest, što je vidljivo na povijesnim slikama Zagreba.

TREBA SE DRŽATI PROGRAMA NATJEČAJA

Ako terase lokala ‘trebaju biti planirane bez postavljanja podnica, nadstrešnica i ograda’, dakle samo pokretni mobilijar, znači li to da se kompletna terasa mora moći (brzo) demontirati, i ulicu vratiti u stanje kao da terase i nema? Također, kada je terasa u funkciji, ako nema podnica, kako dovesti struju, internet, grijanje, etc do terase?

STRUJA, INTERNET, GRIJANJE ITD., RJEŠITI KAO DIO INFRASTRUKTURE

Što podrazumijeva visoko, a što nisko zaštitno zelenilo?

VISOKO SU STABLAŠICE, A NISKO GRMOVI

Grupacija visokog zaštitnog zelenila (više stabala?) je dozvoljena, ali drvored nije?

OVISI O PROJEKTNOM RJEŠENJU, ALI SE NE SMIJE ZAKLONITI POGLED NA KATEDRALU I NADBISKUPSKI DVOR I ZELENILO NE SMIJE TVORITI „ZELENI ZID“

U vezi (visokog i niskog) zaštitnog zelenila, ako bi ono trebalo tvoriti hlad, ali nesmije zaklanjati sjevernu fasadu - kako će tvoriti hlad? Iliti koja je dopuštena visina zelenila, te koji je dopušten način sadnje - u zemlji ili samo žardinjera?

OVISI O PROJEKTNOM RJEŠENJU, ALI SE NE SMIJE ZAKLONITI POGLED NA KATEDRALU I NADBISKUPSKI DVOR I ZELENILO NE SMIJE TVORITI „ZELENI ZID“

U vezi urbane opreme i sadnje, ako je zabranjeno zakloniti fasadu, do koje visine je dopušteno saditi (visoko i nisko zaštitno zelenilo), odnosno koliko (max) moze biti visok element urbane opreme?

OVISI O PROJEKTNOM RJEŠENJU, ALI SE NE SMIJE ZAKLONITI POGLED NA KATEDRALU I NADBISKUPSKI DVOR I ZELENILO NE SMIJE TVORITI „ZELENI ZID“

Može li se točnije definirati pozicija planiranih podzemnih spremnika za otpad izvan obuhvata?

KAKO PIŠE U PROGRAMU

Definirati uvjete za urbanu opremu malo bolje. Također, u vezi rasvjete, ako je ‘potrebno zadržati svu postojeću rasvjetu na objektima kao i dva ulična rasvjetna stupa’, mogu li se oni ‘osuvremeniti’ (eng. retrofit), zamjenom tipa žarulje u suvremenu - LED, te dodavanje (IoT - eng. Internet of Things) elemenata (elektronskih sklopova - sakrivenih u stupu ili glavi rasvjetnog tijela, bez narušavanja estetske vrijednosti) pametne urbane opreme, za daljinsko upravljanje odnosno ambijentalnu kontrolu ovisno o dobu dana i broju prolaznika?

OVISI O PROJEKTNOM RJEŠENJU

**Grupa pitanja 6**

1. Uzeći u obzir da je prenamjena trenutno prometno prohodne ulice u pješačku zonu, da li je pritom dozvoljena izgradnja slobodno stojećih konstrukcija i do koje visine?

NE  
  
2. S obzirom na postojeću situaciju objekata i njihove mješovite namjene, da li je neophodan pristup i sjevernim i južnim zgradama vatrogasnim/ sanitetskim vozilima? Posebice kod parcela 40 i 42?

DA  
  
3. Da li Palmotićeva ulica u bilo kojoj fazi izgradnje i dizajna smije biti dio projekta, tj. smije li se djelomično zatvoriti za promet?

NE

4. Postoji li 2D “Cad file” popratna dokumentacija za ovaj natječaj i gdje je dostupna?

POSTOJI GEODETSKA PODLOGA KOJA JE DANA NATJECATELJIMA

**Grupa pitanja 7**

1.U Programu se na više mjesta spominje ekološki, odnosno "zeleni" element uređenja rekonstrukcije dijela Vlaške ulice (u daljnjem tekstu: Stara Vlaška).

Iz Programa Natječaja nije jasno zašto se ne dozvoljava planiranje drvoreda (str. 21. Programa), mada je ono dozvoljen općim urbanim pravilima (str. 14. Programa).

Naime, zbog linearnog i uskog prostora ulice, kontinuirana postava zelenila (ili grupa zelenila) će se percipirati kao linearni činitelj, koji svojom kontinuiranom ili ne kontinuiranom postavom ne mora u cjelini zaklanjati poglede na okolna pročelja.

Upravo je linearnost karakter ovog povijesnog prostora čija reafirmacija se traži Programom Natječaja. Linearnost se u Programu traži npr. denivelacijom ili naznakom razlike povijesno kolne (interventne) i pješačke površine, što je a priori linearno.

U Programu se na str. 21. navodi da je moguće planirati "grupacije visokog i niskog zelenila", što smatramo ograničavajućim i jako usmjeravajućim.

Molimo pojašnjenje mogućnosti planiranja linearnog elementa - drvoreda, bio on kontinuiran ili parcijalan ili izlomljen ili sl. ili je obavezno planirati grupacije zelenila.

OVISI O PROJEKTNOM RJEŠENJU, ALI SE NE SMIJE ZAKLONITI POGLED NA KATEDRALU I NADBISKUPSKI DVOR I ZELENILO NE SMIJE TVORITI „ZELENI ZID“

2.Molimo pojašnjenje vezano uz javnu rasvjetu. Naime, u Programu Natječaja se navodi da se ne planira nova javna rasvjeta nego se postojeća zadržava (str. 21). Nasuprot tome, na str. 11 je konstatiran "nedostatak adekvatne javne rasvjete ... u sastavnicama pješačkih zona", a Natječajem se traži "predložena prostorna rješenja prikazati u dnevnom i noćnom režimu korištenja" (str. 18), što upućuje da je Naručitelju dosta važna i noćna slika prostora Stare Vlaške.

Molimo pojašnjenje mogu li se planirati elementi nove javne rasvjete različitih visina, oblika, usmjeravanja snopova svjetla, svjetlotehnike i sl., uz zadržavanje postojeće javne rasvjete.

MOGUĆE JE PLANIRATI NOVU AMBIJENTALNU RASVJETU

3. Nejasno je zašto se na grafičkom prikazu 8 zadaje samo sjeverna strana ulice i manji dio na jugu, kao dozvoljena zona za postavu (proširenje) terasa?

Zašto se za postavu terasa ne dozvoljava npr. centralnije postavljena zona ulice, kako bi pješak mogao ići uz izloge lokala (pročelja zgrada) na sjevernoj strani ulice, a ne da linija njegovog kretanja bude zaobilaženje terasa?

Zašto se lociranje terasa ne prepusti sudionicima Natječaja, odnosno autorskim konceptima cjelokupnog uređenja Stare Vlaške, odnosno da li je obavezno pridržavati se naznačenih zona za terase na prikazu 8?

PRILOG 8 NAVODI MOGUĆNOSTI, A NE OBVEZATNO RJEŠENJE

4. Nejasno je zašto se na grafičkom prikazu 8 za zapadni dio obuhvata propisuje "zadržavanje postojećih elemenata (denivelacija)". Iz navedenog proizlazi da se u taj dio obuhvata Natječaja ne smije intervenirati predlaganjem novih rješenja uređenja.

Denivelaciju je moguće postići i predlaganjem novih elemenata parternog uređenja, sukladnim cjelokupnom konceptu, odabiru materijala novog cjelovitog uređenja - da li je to moguće planirati?

OVISI O PROJEKTNOM RJEŠENJU

5.Općenito: grafički prikaz 8. je predetaljan i dosta ograničavajući. Koliko ga se natjecatelji trebaju obavezno pridržavati ili je on samo usmjeravajući?

PRILOG 8 NAVODI MOGUĆNOSTI A NE OBVEZATNO RJEŠENJE

6. Nije u potpunosti jasno treba li ili ne u prostoru Stare Vlaške planirati biciklističku stazu, ako da, koje širine za jednosmjerni, a koje za dvosmjerni promet?

NE TREBA PLANIRATI BICIKLISTIČKU STAZU

7. Nije u potpunosti jasno zašto se na str. 18 u Programskim smjernicama navode samo mogućnosti opločavanja/asfaltiranja parterne plohe, kada postoje i drugi materijali za izvedbu pješačkog (i kolnog) partera.

Molimo pojašnjenje moraju li se baš koristiti materijali asfalt i pojedinačni elementi za popločenja ili je moguće planirati i druge materijale za završnu opradu pješačke (i kolne - interventna vozila, stanari) plohe?

OVISI O PROJEKTNOM RJEŠENJU

8.

Nije u potpunosti jasno zašto se na str. 18 u Programskim smjernicama navode samo mogućnost nivelacije nogostupa u visini kolnika - znači li to da se ne mogu postavljati rubnjaci (mada su oni dozvoljeni konzervatorskim propozicijama)?

OVISI O PROJEKTNOM RJEŠENJU

**Grupa pitanja 8**

U Uvjetima natječaja za uređenje dijela Vlaške u ZG  (Registracijski broj natječaja HKA 148-23/ZG-UA/NJN) piše zadani format A2 ali nije navedeno dali položeno ili vertikalno. Molimo možete li to pojasniti ili je moguće odabrati bilo kakvu orjentaciju papira. Hvala

OBAVEZNO HORIZONTALNO A2 FORMAT OSIM SITUACIJE KOJA TREBA BITI NA A1 FORMATU ISTO HORIZONTALNO

**Grupa pitanja 9**

Također molimo izrađivača podloga tj. raspisivača da učini dostupnim i druge materijale koje je koristio u izradi programa, ali ako je moguće u većoj rezoluciji - fotografije, dwg s ucrtanom granicom obuhvata i preklopljenim ortofoto snimkom i slično.

SVE ŠTO IZRAĐIVAČ IMA DAO JE NA RASPOLAGANJE

**Grupa pitanja 10**

Poštovani kad se preklopi geopodloga s A2 formatom rada vidi se da sve skupa ne stane na zadani format u MJ 1:200. Zbog kvalitete natječajnih rješenja predlažemo promjenu formata papira iz A2 u neki format na kojem se može lijepo smjestiti kompletan obuhvat s prometnicama po rubovima npr. A1 horizontalno. Dali će se to mijenjati ili ostaje A2?

OBAVEZNO HORIZONTALNO A2 FORMAT OSIM SITUACIJE KOJA TREBA BITI NA A1 FORMATU ISTO HORIZONTALNO

**U PRIVITKU ODGOVORA DAJU SE DODATANI DWG I ORTOFOTO MATERIJALI KOJI SU DOSTUPNI.**